ai4bharat/Pralekha huggingface dataset:
பெருநிறுவனங்கள் விவகாரங்கள் அமைச்சகம்
கணக்கிடுதல், நிதி மற்றும் தணிக்கை அறிவுத் துறையில் இந்தியா – குவைத் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற அமைச்சரவை கூட்டத்தில், கணக்கிடுதல், நிதி மற்றும் தணிக்கை அறிவுத் துறையில் இந்தியா – குவைத் இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
பயன்களில் சில
இந்தியப் பட்டயக் கணக்காளர்கள் கல்விக் கழகமும், குவைத்தின் கணக்குகள் மற்றும் தணிக்கையாளர்கள் சங்கமும் ஒருங்கிணைந்து செயல்படவும், இருதரப்பினரும் பயன்பெறும் வகையில் குவைத்தில் தொழில்நுட்ப ரீதியான நிகழ்வுகள், கருத்தரங்குகள், மாநாடுகள் நடத்தவும் இது பயன்படும். இதற்கான செலவை இருதரப்பினரும் பகிர்ந்து கொள்வார்கள்.
பரஸ்பர நலன் பயப்பதற்கு அடையாளம் காணப்பட்டுள்ள துறைகளில் சாத்தியமான ஒத்துழைப்புக்கு இரு அமைப்புகளும் கூட்டாக நடவடிக்கைகளை மேற்கொள்ளும். இந்தியப் பட்டயக் கணக்காளர்கள் கல்விக் கழகம், குவைத் அரசு / அமைச்சகங்களின் ஊழியர்கள் / குவைத்தின் கணக்குகள் மற்றும் தணிக்கையாளர்கள் சங்க உறுப்பினர்கள், குவைத் பிரஜைகளுக்குத் தொழில்நுட்பத் திட்டங்களை வழங்கும்.
குவைத்தில் உள்ள இந்தியப் பட்டயக் கணக்காளர்களுக்கு ஆக்கப்பூர்வமான நம்பிக்கையை உறுதி செய்ய இந்தப் புரிந்துணர்வு ஒப்பந்தம் உதவும் என்று எதிர்பார்க்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 2019 – 20 முதல் 2021 -22 வரை மூன்று ஆண்டுகளில் நடத்தப்பட்ட தேர்வுகளின் அடிப்படையில் 13,122 பேரை பணியமர்த்த மத்திய குடிமைப்பணித் தேர்வாணையம் பரிந்துரைத்துள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கடந்த 2019 – 20 முதல் 2021 -22 வரை மூன்று ஆண்டுகளில் நடத்தப்பட்ட தேர்வுகளின் அடிப்படையில் 13,122 பேரை பணியமர்த்த மத்திய குடிமைப்பணித் தேர்வாணையம் பரிந்துரைத்துள்ளதாக மத்திய அறிவியல் மற்றும் தொழில் நுட்பம், புவி அறிவியல், பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியம், அணு சக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
இதுகுறித்து மாநிலங்களவையில் எழுப்பப்பட்ட கேள்விக்கு எழுத்துப்பூர்மாக பதில் அளித்தார் டாக்டர் ஜிதேந்திர சிங். செலவினத்துறையின் ஆண்டறிக்கையின்படி, 01.03.2021ன் படி மத்திய அரசின் பல்வேறு அமைச்சகங்கள் மற்றும் துறைகளின் காலிப்பணியிடங்கள், குரூப்-ஏ 23584, குரூப்- பி 118807, குரூப்-சி 836936 என்று குறிப்பிடப்பட்டிருந்தாக கூறினார்.
6-வது மத்திய ஊதியக்குழு ஆணைய அறிக்கையின் பரிந்துரை ஏற்றுக்கொள்ளப்பட்டு, குரூப்-டி நிலையிலான பணிகள் குரூப்-சியுடன் இணைக்கப்பட்டது என்று தெரிவித்தார்.
சமூக நிதி மற்றும் அதிகாரமளித்தல் அமைச்சகம்
முதியோர் இல்லங்களுக்கு நிதி ஒதுக்கீடு
முதியவர்களை பராமரிப்பதற்கான அடல் வயோ அபிஉதய் திட்டத்தின்கீழ் 534 முதியோர் இல்லங்களை பராமரிப்பதற்கு தன்னார்வ தொண்டு நிறுவனங்களுக்கு நிதியுதவி வழங்கப்படுகிறது. இந்த முதியோர் இல்லங்களில் பராமரிக்கப்படும் முதியவர்களுக்கு தங்கும் இடம், உணவு, மருத்துவ வசதிகள் வழங்குவதற்கு இந்த நிதி அளிக்கப்படுகிறது.
2016-17 ஆம் ஆண்டு ரூ. 36.99 கோடி வழங்கப்பட்ட நிலையில், கடந்த ஐந்தாண்டுகளில் இது படிப்படியாக அதிகரிக்கப்பட்டு, 2020-21-ல் ரூ. 122.58 கோடியாக அதிகரித்துள்ளது. தமிழகத்தில் 65 முதியோர் இல்லங்களும், புதுச்சேரியில் 2 முதியோர் இல்லங்களும் இந்த திட்டத்தின்கீழ் பராமரிக்கப்பட்டு வருகின்றன.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் சுஷ்ரி பிரதிமா பவ்மிக் மாநிலங்களவையில் எழுத்து மூலம் அளித்த பதிலில் தெரிவித்துள்ளார்.
குடியரசுத் தலைவர் செயலகம்
சாத் பூஜாவை முன்னிட்டு குடியரசுத் தலைவர் வாழ்த்து
சாத் பூஜாவை முன்னிட்டு நாட்டு மக்களுக்கு குடியரசுத் தலைவர் திரு ராம் நாத் கோவிந்த் வாழ்த்து தெரிவித்துள்ளார்.
"சாத் பூஜா புனிதப் பண்டிகையை முன்னிட்டு, இந்தியா மற்றும் வெளிநாடுகளில் வாழும் அனைத்து சக மக்களுக்கும் எனது மனப்பூர்வமான வாழ்த்துகளை தெரிவித்துக் கொள்கிறேன்.
சாத் பூஜா அன்று சூரியக் கடவுளை வழிபடும் பாரம்பரியம் உள்ளது. மேலும் ஆறுகள், குளங்கள் போன்ற நீர் ஆதாரங்களுக்கு மரியாதை செலுத்தி இயற்கை அன்னைக்கும் மக்கள் நன்றி கூறி வணங்குவர்.
சாத் பூஜா புனிதப் பண்டிகை அன்று, இயற்கையையும், சுற்றுச்சூழலையும் பாதுகாக்கவும், கொவிட்-19 பரவலை மனதில் கொண்டு கொண்டாடவும் நாம் உறுதி ஏற்போம். சாத் பூஜா அனைத்து மக்களையும் நல்ல ஆரோக்கியம் மற்றும் வளங்களோடு ஆசீர்வதிக்கட்டும்," என்று தனது வாழ்த்து செய்தியில் குடியரசுத் தலைவர் கூறியுள்ளார்.
பிரதமர் அலுவலகம்
மோர்பி விபத்து சம்பவம் தொடர்பாக பிரதமர் தலைமையில் உயர்மட்ட ஆலோசனை
மீட்பு மற்றும் நிவாரணப் பணிகள் குறித்து பிரதமர் கேட்டறிந்தார்
பாதிக்கப்பட்டவர்கள் அனைவருக்கும் உதவிகள் கிடைப்பதை உறுதி செய்யவேண்டும் என பிரதமர் அறிவுறுத்தல்
மோர்பி தொங்கு பால விபத்து சம்பவம் தொடர்பாக பிரதமர் திரு நரேந்திர மோடி, குஜராத் முதலமைச்சர் மற்றும் உயரதிகாரிகளுடன் ஆலோசனை நடத்தினார்.
குஜராத் மாநிலம் காந்திநகரில் உள்ள ஆளுநர் மாளிகையில் இன்று இந்த ஆலோசனைக் கூட்டம் நடைபெற்றது. இதில் மோர்பி விபத்து நிகழ்ந்தது முதல், தற்போது வரை, அங்கு மேற்கொள்ளப்பட்டு வரும் மீட்பு மற்றும் நிவாரணப் பணிகள் குறித்து பிரதமரிடம் விரிவாக எடுத்துரைக்கப்பட்டது. விபத்தின் அனைத்து அம்ச ங்கள் குறித்தும் விரிவாக விவாதிக்கப்பட்டது.
அப்போது, விபத்தில் பாதிக்கப்பட்டவர்களுக்கு, அனைத்து உதவிகளும் கிடைப்பதை உறுதி செய்ய வேண்டும் என பிரதமர் திரு நரேந்தி மோடி அதிகாரிகளுக்கு அறிவுறுத்தினார்.
இந்த உயர்மட்ட ஆலோசனைக்கூட்டத்தில் குஜராத் முதலமைச்சர் திரு பூபேந்திர பாய் படேல், அம்மாநில உள்துறை அமைச்சர் திரு ஹர்ஷ் சங்வி, அரசின் தலைமைச் செயலாளர், காவல்துறை தலைமை இயக்குநர் உள்ளிட்டோர் பங்கேற்றனர்.
அவர்களுடன் குஜராத் மாநில உள்துறை அமைச்சக உயர் அதிகாரிகளும், மாநில பேரிடர் மேலாண்மை முகமையைச் சேர்ந்த உயர் அதிகாரிகளும் கலந்து கொண்டனர்.
====
(PKV/ES/RR
(
மத்திய அமைச்சரவை
‘வேளாண் உள்கட்டமைப்பு நிதி’-யின் கீழ் நிதி வசதி வழங்கும் மத்தியத் துறை திட்டத்தில் மாற்றங்களுக்கு அமைச்சரவை ஒப்புதல் Cabinet approves modifications in Central Sector Scheme of financing facility under ‘Agriculture Infrastructure Fund’
பிரதமர் திரு நரேந்திர மோடி தலைமையில் இன்று  கூடிய மத்திய அமைச்சரவை கீழ்காணும் முடிவுகளை எடுத்தது.
ரூ 23,123 கோடி செலவிலான “இந்திய கொவிட்-19 அவசரகால எதிர்வினை மற்றும் சுகாதார அமைப்புகள் தயார்நிலை தொகுப்பு: பகுதி II”-க்கு அமைச்சரவை ஒப்புதல் அளித்துள்ளது.
நோய்களை விரைந்து தடுத்தல், கண்டறிதல் மற்றும் மேலாண்மை ஆகியவற்றில் உடனடி செயல்பாடுகளுக்காக சுகாதார அமைப்பின் தயார்நிலையை மேம்படுத்துவதை இத்திட்டம் நோக்கமாக கொண்டுள்ளது. குழந்தைகள் நலம் உள்ளிட்ட சுகாதார உள்கட்டமைப்பின் மேம்பாடு மற்றும் அளவிடக்கூடிய வெளிப்பாடுகள் மீது இது கவனம் செலுத்தும்.
மத்தியத் துறை மற்றும் மத்திய அரசு நிதியுதவி பெற்ற திட்டங்கள் எனும் இரண்டு கூறுகள் இத்தொகுப்பின் இரண்டாம் கட்டத்தில் உள்ளன.
போட்டி சட்டம் மற்றும் கொள்கை ஆகியவற்றில் ஒத்துழைப்பை வலுப்படுத்தும் விதத்தில், இந்திய போட்டியியல் ஆணையம் மற்றும் ஜப்பான் நியாய வர்த்தக ஆணையத்திற்கிடையேயான ஒத்துழைப்பு ஒப்பந்தத்திற்கு அமைச்சரவை ஒப்புதல் அளித்துள்ளது.
இந்த ஒப்பந்தத்தின் மூலம் ஜப்பானில் உள்ள போட்டியியல் முகமையிடம் இருந்து அனுபவங்களை இந்திய போட்டியியல் ஆணையம் கற்றுக்கொண்டு செயல்படுத்த முடியும். இந்திய போட்டியியல் ஆணையத்தின் போட்டியியல் சட்டம், 2022-ஐ சிறப்பாக செயல்படுத்த இது உதவும். இதன் மூலம் நுகர்வோர்களுக்கு பலன் கிடைப்பதோடு, சமநிலை மற்றும் ஒருங்கிணைப்பு ஆகியவை ஊக்கம் பெறும்.
இந்திய செலவு கணக்காளர்கள் அமைப்பு , மற்றும் சான்றளிக்கப்பட்ட பட்டய கணக்கர்கள் சங்கம் , இங்கிலாந்து, ஆகியவற்றுக்கிடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது.
இதன் மூலம், இந்த இரண்டின் ஒரு நிறுவனத்தின் உறுப்பினர்கள் மற்றொரு அமைப்பின் தகுதியை பெறுவதற்காக எழுத வேண்டிய தேர்வுகளில் இருந்து விலக்களிக்கப்படும். மேலும், அறிவுசார்ந்த விஷயங்கள், ஆராய்ச்சி மற்றும் வெளியீடுகளை இரு நிறுவனங்களும் பகிர்ந்து கொண்டு, இரு நாடுகளில் நல்லாளுகை செயல்முறையை பலப்படுத்துவார்கள்.
‘வேளாண் உள்கட்டமைப்பு நிதி’-யின் கீழ் நிதி வசதி வழங்கும் மத்தியத் துறை திட்டத்தில் மாற்றங்களுக்கு அமைச்சரவை ஒப்புதல் அளித்துள்ளது.
இதன் மூலம், மாநில முகமைகள்/வேளாண் பொருட்கள் சந்தைப்படுத்துதல் குழுக்கள், தேசிய மற்றும் மாநில கூட்டுறவு கூட்டமைப்புகள், விவசாயிகள் உற்பத்தியாளர்கள் அமைப்புகளின் கூட்டமைப்புகள் மற்றும் சுய உதவி குழுக்களின் கூட்டமைப்புகளுக்கு தகுதி நீட்டிக்கப்பட்டுள்ளது.
திட்டத்தின் அடிப்படை நோக்கம் மாறாத வகையில் பயனாளியை சேர்க்கவோ, நீக்கவோ வேளாண் மற்றும் விவசாயிகள் நலன் அமைச்சருக்கு அதிகாரம் அளிக்கப்பட்டுள்ளது.
தேங்காய் வளர்ச்சி வாரியத்தின் தலைவர் பதவியை அதிகாரவர்க்கம் சாரா தலைவர் பதவியாக மாற்றுவதற்கு தேவையான திருத்தத்தை தேங்காய் வளர்ச்சி வாரிய சட்டம், 1979-ல் செய்ய அமைச்சரவை ஒப்புதல் அளித்துள்ளது. இதன் மூலம் தேங்காய் விவசாயிகள் பயனடைவார்கள்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1733828
-----
(
பாதுகாப்பு அமைச்சகம்
ஆறாவது ஸ்கார்பியன் நீர்மூழ்கிக் கப்பலான வாக்ஷீரின் கடல்வழி ஒத்திகை தொடக்கம்
திட்டம்-75இன் ஆறாவது நீர்மூழ்கிக் கப்பலான ‘வாக்ஷீர்’, மே 18, 2023 அன்று தனது கடல்வழி ஒத்திகை பயணத்தைத் தொடங்கியது. கடந்த ஏப்ரல் 20, 2022 அன்று மசகான் கப்பல் கட்டும் நிறுவனத்திலிருந்து இந்த நீர்மூழ்கிக் கப்பல் அறிமுகப்படுத்தப்பட்டது. இந்த ஒத்திகைகள் வெற்றிகரமாக நிறைவடைந்த பிறகு, 2024-ஆம் ஆண்டின் துவக்கத்தில் இந்திய கடற்படையிடம் ‘வாக்ஷீர்’ நீர்மூழ்கிக் கப்பல் ஒப்படைக்கப்படும். திட்டம்-75 இன் கீழ் 24 மாதங்களில் மூன்று நீர்மூழ்கிக் கப்பல்களை மசகான் கப்பல் கட்டும் நிறுவனம் இந்திய கடற்படையிடம் ஒப்படைத்துள்ள நிலையில், ஆறாவது நீர்மூழ்கிக் கப்பலின் ஒத்திகை முக்கியத்துவம் வாய்ந்ததாகக் கருதப்படுகிறது. இந்த முயற்சி தற்சார்பு இந்தியாவிற்கு ஊக்கமளிக்கும். ‘வாக்ஷீர்’ நீர்மூழ்கிக் கப்பல், கடலில் தீவிர ஒத்திகையில் ஈடுபட உள்ளது, குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1925363
புவி அறிவியல் அமைச்சகம்
அடுத்த 24 மணி நேரத்தில் கேரளா, மாஹே ஆகிய பகுதிகளில் தனிப்பட்ட சில பகுதிகளில் கனத்த மழையும், சில பகுதிகளில் வெகு கனத்த மழையும் ஆங்காங்கே சில பகுதிகளில் கனமழையும் தொடர்ந்து பெய்யும். அதற்கு அடுத்த 24 மணி நேரத்தில் ஆங்காங்கே தனிப்பட்ட சில பகுதிகளில் வெகு கனத்த மழையும், சில பகுதிகளில் மிகக் கனத்த மழையும் பெய்யும்.
கர்நாடகத்தின் தெற்கு உள் பகுதிகளிலும், கடலோரப் பகுதிகளிலும், தமிழ்நாட்டிலும் அடுத்த இரண்டு மூன்று நாட்களுக்கு ஆங்காங்கே பலத்த மழை முதல் வெகு கனத்த மழை பெய்யலாம். தமிழ்நாட்டின் கணவாய்ப் பகுதிகளிலும், கர்நாடகத்தின் தெற்குஉள் பகுதிகளிலும் கடலோரப் பகுதிகளிலும், அடுத்த 24 மணி நேரத்திற்கு மிகமிக கனத்த மழை பெய்யும்.
9 ஆகஸ்ட் முதல் வடமேற்கு இந்தியாவில் மழை அதிகரிக்கும். மேற்கு இமாலயப் பகுதிகளிலும், அதையொட்டியுள்ள சமவெளிப் பகுதிகளிலும், ஆங்காங்கே கனமழை, மிக கனமழை பெய்யலாம்.
இந்திய வானியல் ஆய்வுத்துறையின் தேசிய வானிலை முன்னறிவிப்பு மையம் /மண்டல வானியல் ஆய்வு மையம், புதுதில்லி கூறியுள்ளதாவது:
8.8.2020 இன்படி முக்கிய வானிலை அம்சங்கள்:
♦️நன்கு உருவாகியுள்ள காற்றழுத்தத் தாழ்வு மண்டலம் மேற்கு முகமாக நகர்ந்து, தற்போது வடமேற்கிலும் அதை அடுத்துள்ள அரபிக்கடலின் வடகிழக்குப் பகுதியிலும் நிலைகொண்டுள்ளது. இதனால் குஜராத் மாநிலத்தில் மழை குறைந்துள்ளது.
♦️பருவமழை காற்றழுத்தத் தாழ்வுப் பகுதி சாதாரண நிலைக்கருகே உள்ளது தொடர்ந்து சுழற்சியில் உள்ளது.
♦️அரபிக்கடல் பகுதியிலும், மேற்குக் கடலோரத்திற்கு அப்பால் உள்ள பகுதிகளிலும் தென்படும் வலுவான தென்மேற்கு/ மேற்குப் பருவமழை தொடர்ந்து அடுத்த இரண்டு நாட்களுக்கு வளிமண்டலத்தின் கீழ் நிலைகளில் காணப்படும்.
இதனால் ஏற்படும் விளைவுகள்:
- அடுத்த 24 மணி நேரத்துக்கு கேரளாவிலும், மாஹேவிலும் பரவலானது முதல் கனத்தமழையும், தனிப்பட்ட சில பகுதிகளில் மிக மிக கனத்த மழையும் பொழியும். அதற்கு அடுத்த 24 மணி நேரத்திற்கு கனமழை முதல் மிகமிக கனத்த மழை வரை ஆங்காங்கே பொழியும்.
- கர்நாடகாவின் தெற்கு உள் பகுதிகளிலும், கடலோரப் பகுதிகளிலும் தமிழ்நாட்டிலும் ஆங்காங்கே பலத்த மழை முதல் மிகபலத்த மழை அடுத்த இரண்டு மூன்று நாட்களுக்கு பெய்வதற்கான வாய்ப்பு உள்ளது. அடுத்த 24 மணி நேரத்தில் தமிழ்நாட்டின் கணவாய்ப் பகுதிகளிலும், கர்நாடகாவின் கடலோரப் பகுதிகளிலும் தெற்கு உள் பகுதிகளிலும் மிகமிக கனமழை பெய்யக்கூடும்
♦️ வடமேற்கு இந்தியாவில் 9 ஆகஸ்ட் முதல் மழை அதிகரிக்கும். மேற்கு இமாலய மண்டலப் பகுதிகளிலும் அதை ஒட்டியுள்ள சமவெளிகளிலும் 9 முதல் 11 ஆகஸ்ட் வரை ஆங்காங்கே சில இடங்களில் மிக கனத்த மழை முதல் மிக மிக கனத்த மழை வரை பெய்யக்கூடும்.
♦️ வங்காள விரிகுடாவின் வடக்கு மற்றும் அதையொட்டியுள்ள மேற்கு மத்திய பகுதிகளிலும் குறைந்த காற்றழுத்தத் தாழ்வுப்பகுதி நாளை 9 ஆகஸ்ட் 2020 அன்று உருவாக வாய்ப்பு உள்ளது.
இதன் காரணமாக மத்திய இந்தியாவின் கிழக்கு மற்றும் அதை ஒட்டியுள்ள பகுதிகளில் மழை அதிகரிக்கும். 9 முதல் 11 ஆகஸ்ட் வரை ஒடிசாவில்கனத்த மழை முதல் மிக மிக கனமழை வரை பெய்யும்.விதர்பா, சட்டிஸ்கர் பகுதிகளில் 10 ஆகஸ்ட் 2020 முதல் 12 ஆகஸ்ட் 2020 வரை பலத்த மழை முதல் மிக மிக பலத்த மழை பெய்யும். ஆகஸ்ட் 2020 அன்று தனிப்பட்ட சில பகுதிகளில் ஒடிசாவில் மிகமிக அதிக மழை பெய்யும்.
FORECAST:
பிரதமர் அலுவலகம்
அரசு இ-சந்தையில் சிறப்பாக செயல்பட்ட நிறுவனங்களுக்குப் பிரதமர் பாராட்டு
ஜெம் எனப்படும் அரசு இ-சந்தையில் அதிக கொள்முதல் போன்ற நடவடிக்கைகளில் ஈடுபட்டு சிறப்பாக செயல்பட்ட நிறுவனங்கள் மற்றும் அதனுடன் தொடர்புடையவர்களுக்கு பிரதமர் திரு.நரேந்திர மோடி பாராட்டுத் தெரிவித்துள்ளார்..
மத்திய வர்த்தகம் மற்றும் தொழில் துறை அமைச்சர் திரு.பியூஷ் கோயல், தமது ட்விட்டர் பதிவில், க்ரேடா-விக்ரேடா கௌரவ் சம்மான் சமரோவா 2023 விழாவில், அரசு இ-சந்தையில் சிறப்பாக செயல்பட்டவர்களின் சேவைகளை அங்கீகாரம் கொடுக்கும் வகையில் அவர்களுக்கு வெகுமதிகள் அளிக்கப்பட்டது குறித்து தெரிவித்துள்ளார். இந்த விழாவுக்கு மத்திய வர்த்தகம் மற்றும் தொழில் துறை அமைச்சகத்தின் சார்பில் ஜெம் எனப்படும் அரசு
இ-சந்தை ஏற்பாடு செய்திருந்தது.
திரு.பியூஷ் கோயலின் ட்விட்டுக்கு பதிலளித்த பிரதமர் தமது ட்விட்டர் பதிவில் கூறியிருப்பதாவது:
“அரசு இ-சந்தையில் சிறப்பாக செயல்பட்டவர்களின் பங்களிப்புக்கு பாராட்டுக்கள். இந்தியாவின் வளம் மற்றும் தற்சார்பு பயணத்திற்கு இத்தகைய முயற்சிகள் வலிமையூட்டும்”.
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சலக ஆயுள் காப்பீடு, ஊரக அஞ்சலக ஆயுள் காப்பீடு பிரிமியத் தொகை செலுத்துவதற்கான காலக்கெடு 2020 ஏப்ரல் 30 வரை நீட்டிப்பு
கொரோனோ வைரஸ்  வேகமாகப் பரவுவதால் ஏற்பட்டுள்ள அச்சுறுத்தல், இந்தியா முழுவதும் அமலில் உள்ள முழு முடக்கம் ஆகியவற்றைக் கருத்தில் கொண்டு, 2020 மார்ச் மாதம் கட்டவேண்டிய பிரிமியத் தொகையை, எந்தவித அபராதம், தாமதத் தொகையும் இன்றி 2020 ஏப்ரல் 30-ந்தேதி வரை செலுத்தலாம் என, தகவல் தொடர்பு அமைச்சகத்தில், அஞ்சல் துறையின் கீழ் இயங்கும் அஞ்சலக ஆயுள் காப்பீட்டு இயக்ககம் காலநீட்டிப்பு அளித்துள்ளது. பல அஞ்சலகங்கள் அத்தியாவசிய சேவைகளின் கீழ் இயங்கி வருகின்ற போதிலும், அஞ்சலக ஆயுள் காப்பீடு மற்றும் ஊரக அஞ்சலக ஆயுள் காப்பீட்டு வாடிக்கையாளர்கள் பிரிமியத் தொகையை அஞ்சலகங்களுக்கு நேரில் சென்று செலுத்துவதில் சிரமங்களை எதிர்கொள்வதாக அஞ்சலக ஆயுள் காப்பீட்டு இயக்ககம் தெரிவித்துள்ளது. எனவே, அஞ்சலக ஆயுள் காப்பீடு மற்றும் ஊரக அஞ்சலக ஆயுள் காப்பீட்டு வாடிக்கையாளர்களின் வசதிக்காக பிரிமியம் செலுத்தும் அவகாசம் நீட்டிக்கப்பட்டுள்ளது.
நடப்பு மாதத்தில் பிரிமியம் செலுத்த இயலாத, சுமார் 13 லட்சம் அஞ்சலக ஆயுள் காப்பீடு மற்றும் ஊரக அஞ்சலக ஆயுள் காப்பீட்டு பாலிசிதாரர்கள்  இந்த முடிவால் பயனடையக்கூடும். கடந்த மாதம் 42 லட்சம் பாலிசிதாரர்கள் பிரிமியம் செலுத்தியுள்ளதுடன் ஒப்பிடுகையில், இதுவரை இந்த மாதத்துக்கான பிரிமியத்தை 29 லட்சம் பேரால் மட்டுமே செலுத்த முடிந்துள்ளது.
போர்ட்டல் எனப்படும் வலை வாயிலில் பதிவு செய்துள்ள வாடிக்கையாளர்கள், அஞ்சலகக் காப்பீட்டு வாடிக்கையாளர் வலைவாயிலைப் பயன்படுத்தி, ஆன்லைன் வழியாக தங்கள் பிரிமியத்தை செலுத்தலாம் என அறிவுறுத்தப்படுகின்றனர்.
பாதுகாப்பு அமைச்சகம்
நாட்டின் கடலோர பாதுகாப்பை உறுதி செய்வதில் கடற்படையின் உள்நாட்டு மயமாக்கல் முயற்சிகளுக்கு பாதுகாப்பு அமைச்சர் திரு.ராஜ்நாத் சிங் பாராட்டு
புதுதில்லியில் இன்று  கடற்படை கமாண்டர்கள் மாநாட்டில் பேசிய பாதுகாப்பு அமைச்சர் திரு. ராஜ்நாத் சிங், கடற்படையின் மூத்த அதிகாரிகளை சந்திப்பதில் மகிழ்ச்சி அடைவதாகத் தெரிவித்தார்.
கடற்படையின் பல்வேறு கப்பல்கள், நீர்மூழ்கிக் கப்பல்கள் மற்றும் தகவல் மேலாண்மை மற்றும் பகுப்பாய்வு மையம் உள்ளிட்ட அமைப்புகளை பார்வையிட்டு, நடுக்கடலில் கடற்படையின் செயல்பாடுகளை நேரில் பார்த்தறிந்த திரு. ராஜ்நாத் சிங், நாட்டின் கடலோரப் பாதுகாப்பை உறுதிசெய்வதில் கடற்படை அதன் பணியை திறம்பட ஆற்றும் என்று நம்பிக்கை தெரிவித்தார்.
2025 ஆம் ஆண்டுக்குள் 5 டிரில்லியன் டாலர் பொருளாதாரம் கொண்டதாக இந்தியாவை மாற்றுவதற்கு, நிலையான மற்றும் சமச்சீரான சூழல் அவசியம் என்றார். பொருளாதார வாழ்வாதாரமாகக் கருதப்படும் கடல்வழி தொலைத் தொடர்பு சேவைகளை பாதுகாப்பதில் கடற்படைக்கு முக்கிய பங்கு இருப்பதாகவும் அவர் கூறினார்.
இந்த ஆண்டு மே மற்றும் ஜூன் மாதங்களில் ஓமன் வளைகுடா பகுதிகளில் எண்ணெய் கப்பல்கள் மீது தீவிரவாதிகள் நடத்திய தாக்குதலையடுத்து, “ஆப்பரேஷன் சங்கல்ப்” என்ற பெயரில் கடற்படை நடத்திய விரைவான மற்றும் வரம்பிற்குட்பட்ட நடவடிக்கைகள் வரவேற்கத்தக்கவை என்றும் அவர் குறிப்பிட்டார்.
பேரிடர் மீட்பு நடவடிக்கைகளின் போது, மனித நேய உதவிகளை கடற்படையினர் திறம்பட மேற்கொண்டதாகவும் திரு. ராஜ்நாத் சிங் பாராட்டு தெரிவித்தார். மத்திய அரசின் இந்தியாவில் உற்பத்தி செய்வோம் திட்டத்திற்கேற்ப கடற்படையிலும் மேற்கொள்ளப்படும் உள்நாட்டு மயமாக்கல் முயற்சிகளையும் அவர் பாராட்டினார்.
கடற்படையின் உயரதிகாரிகள் எதிர்கால தேவைக்கேற்ற வளர்ச்சிப் பணிகளில் கவனம் செலுத்துமாறு கேட்டுக் கொண்ட அவர், நமது பொருளாதார நலன்களுக்கு இணையாக கடலோர வல்லமை அதிகரிப்பதையும் உறுதி செய்ய வேண்டும் என்றார்.
மனித வள மேம்பாட்டு அமைச்சகம்
புனேவில் ஜி20 4வது கல்வி பணிக்குழு கூட்டத்தை முன்னிட்டு நாடு முழுவதும் மக்கள் பங்கேற்கும் நிகழ்ச்சிகளுக்கு மத்திய கல்வி அமைச்சகம் ஏற்பாடு
இந்தியாவின் ஜி20 தலைமைத்துவத்தின் மையமாக மக்கள் பங்கேற்பதை ஊக்குவிப்பதற்காக பிரதமர் திரு நரேந்திர மோடியின் தொலைநோக்குப் பார்வையால் வழிநடத்தப்பட்டு வரும், மத்திய கல்வி அமைச்சகம் "அடிப்படை எண், எழுத்தறிவை உறுதி செய்தல் “என்னும் தலைப்பில் நிகழ்ச்சிகளுக்கு ஏற்பாடு செய்துள்ளது.
இந்த நோக்கத்திற்கு இணங்க, அனைத்து மாநிலங்கள் மற்றும் யூனியன் பிரதேசங்களுடன் இணைந்து மக்கள் பங்கேற்பு நிகழ்ச்சிகளை நாடு முழுவதும் ஏற்பாடு செய்து விழிப்புணர்வு ஏற்படுத்தவும், மாணவர்கள், ஆசிரியர்கள், பெற்றோர்கள் போன்ற பல்வேறு பங்குதாரர்களிடையே ஜி-20 பற்றி பெருமித உணர்வை ஏற்படுத்தவும் கல்வி அமைச்சகம் ஏற்பாடு செய்து வருகிறது. தேசிய கல்விக் கொள்கை பற்றி ஜூன் 1 முதல் 15 ஆம் தேதி வரை பயிலரங்குகள், கண்காட்சிகள், கருத்தரங்குகள் மற்றும் மாநாடுகள் உள்ளிட்ட பல நடவடிக்கைகளுக்கு திட்டமிடப்பட்டுள்ளன. நாடு முழுவதும் மாநிலம், மாவட்டம், தொகுதி, ஊராட்சி மற்றும் பள்ளி அளவில் பரவலாக நிகழ்ச்சிகளுக்கு ஏற்பாடு செய்யப்படும்.
இதனைத் தொடர்ந்து, ஜூன் 19 முதல் 21 வரை மகாராஷ்டிராவின் புனேவில் 4வது கல்வி பணிக்குழு கலந்துரையாடல் மற்றும் 22 அன்று கல்வி அமைச்சர்கள் பங்கேற்கும் கூட்டத்துடன் முடிவடைகிறது.
மத்திய அமைச்சரவை
வெளிநாட்டு நிதியுதவி பெறும் திட்டங்களிலிருந்து சிறப்பு விலக்கு மற்றும் போலாவரம் திட்டத்தின் பாசன கூறிற்கு நிதியுதவி ஆகியவற்றின் மூலம் ஆந்திரபிரதேசத்திற்கு சிறப்பு நிதியுதவி நடவடிக்கை
பிரதம மந்திரி திரு.நரேந்திர மோடி அவர்கள் தலைமையிலான மத்திய அமைச்சரவை, வெளிநாட்டு நிதியுதவி பெறும் திட்டங்களிலிருந்து சிறப்பு விலக்கு மற்றும் போலாவரம் திட்டத்தின் பாசன கூற்றிற்கு நிதியுதவி ஆகியவற்றின் மூலம் ஆந்திரபிரதேசத்திற்கு சிறப்பு நிதியுதவி நடவடிக்கைக்கு தனது ஒப்புதலை அளித்தது.
ஆந்திர பிரதேச மாநிலத்திற்கு மத்திய அரசின் நிதியதவி அளிப்பதற்கான அறிவிப்புகளை செயல்படுத்துவதற்கான வழிமுறைகள் கீழ்க்கண்டவாறு:
i. மத்திய அரசு, ஆந்திர பிரதேச அரசிற்கு சிறப்பு நிதியுதவி நடவடிக்கைகளை அளிப்பதன் மூலம், மத்திய அரசின் நிதியுதவி பெறும் திட்டங்களில் மத்திய மற்றும் மாநில அரசுகள் 90:10 என்ற விகிதத்தில் பகிர்ந்துக் கொண்டால், மாநில அரசு 2015-16 முதல் 2019-20 வரை பெறும் மத்திய அரசின் பங்கு கூடுதலாக இருக்கும். மாநில அரசு 2015-16 முதல் 2019-20 வரையிலான காலத்தில் கையொப்பமிட்டு செலவழித்த வெளிநாட்டு உதவி திட்டங்களின் கடன்கள் மற்றும் வட்டிகளை திரும்ப செலுத்துதலுக்கு சிறப்பு உதவி வழிவகுக்கும்.
ii. போலாவரம் திட்டத்தின் பாசனத்திற்காக மட்டும் 01.04.2014 முதல் நிலுவையில் உள்ள தொகைக்கு, அன்றைய தேதியில் பாசனத்திற்கான தொகைக்கு ஈடாக, 100% நிதியுதவி அளிக்கப்படும். மத்திய அரசின் சார்பாக ஆந்திர பிரதேச அரசு, திட்டத்தை செயல்படுத்தும். இருப்பினும், ஒட்டுமொத்த ஒருங்கிணைப்பு, தரக்கட்டுப்பாடு, வடிவமைப்பு பிரச்சினைகள், கண்காணிப்பு, அனுமதி வழங்கல் தொடர்பான பிரச்சினைகள் போன்வற்றை ஆறு வளர்ச்சி மற்றும் கங்கை புத்துயிராக்கம், நீர் ஆதாரத் துறையின் போலாவரம் திட்ட அதிகார அமைப்பு கையாளும். போலாவரம் திட்டம் அதிகார அமைப்பு, நிதி அமைச்சகம், செலவினத் துறையின் ஆலோசனையுடன் 01.04.2014 கால அளவிலான பாசனத்திற்கான செலவினத்தை மதிப்பிடும்.
வெளிநாட்டு நிதியுதவி திட்ட கடன் திரும்ப செலுத்தல் மூலமான மூலதன செலவிற்கான இந்த உதவி, புதிதாக ஏற்படுத்தப்பட்டுள்ள ஆந்திர பிரதேச அரசிற்கு உதவுவதுடன், மாநிலத்தின் நிதி நிலையை உறுதியாக அமைப்பதுடன், பொருளாதார வளர்ச்சியையும் ஊக்குவிக்கும். மேலும், போலாவரம் பாசனத் திட்டத்தின் பாசனத்திற்கான மத்திய அரசின் நிதியுதவியும், மாநில அரசால் அதை செயல்படுத்தப்படுவதும், இத்திட்டத்தை விரைந்து முடிப்பதற்கு உதவுவதுடன், மாநிலத்தின் பெருமளவிலான மக்கள் பயனடையும் வகையில் பாசன வாய்ப்புகளை அதிகரிக்கும்.
பின்னனி:
இந்திய அரசு, ஆந்திர பிரதேசம் மறுசீரமைப்பு சட்டம், 2014-ன் கீழான தனது கடமைகளை நிறைவேற்றும் வண்ணம், ஏற்கனவே, 2016-17-ம் ஆண்டில் மாநிலத்திற்கு “சிறப்பு நிதியுதவி”யாக ரூ.1,976.50 கோடியை வழங்கியுள்ளது. இத்தொகை, வளஆதார பற்றாக்குறைக்காக ரூ.1,176.50 கோடி, ராயலசீமா மற்றும் வடக்கு கடற்கரை பகுதிகள் உள்ளடக்கிய 7 பின்தங்கிய மாவட்டங்களின் வளர்ச்சிக்காக ரூ.350 கோடி மற்றும் தலைநகர் உதவிக்காக ரூ.450 கோடி கொண்டுள்ளது.
இதைத் தவிர, நீர் ஆதாரத் துறை அமைச்சகம், ஆறு வளர்ச்சி மற்றும் கங்கை புத்துயீராக்கம், நடப்பு நிதியாண்டில் போலாவரம் பாசனத் திட்டத்திற்காக ரூ.2081.54 கோடியை அளித்துள்ளது. ஆக மத்திய அரசு, மறுசீரமைப்பு சட்டம் நிறைவேற்றப்பட்டதற்கு பின்பாக, ஆந்திர பிரதேச அரசிற்கு, 2014-15-ம் ஆண்டில் விடுவிக்கப்பட்ட ரூ.4,403 கோடி, ரூ.2015-16-ம் ஆண்டில் விடுவிக்கப்பட்ட ரூ.2,000 கோடி மற்றும் 2016-17-ம் ஆண்டில் விடுவிக்கப்பட்ட ரூ.4058.04 கோடி ஆகியவற்றை உள்ளடக்கி ரூ.10,461.04 கோடி நிதியுதவி அளித்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 72.21 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 12-ஆம் தேதி வரை, 72.21 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 57 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 5.16 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754256
----
(Visitor Counter : 182
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 178.55 கோடியைக் கடந்தது
நாட்டில் கடந்த 24 மணி நேரத்தில் 24.62 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 178.55 கோடியைக்  கடந்தது. 2,06,52,074 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 11,651 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,78,721 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.65 சதவீதமாக உள்ளது. கடந்த 24 மணி நேரத்தில் 5,921 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 63,878 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.15 சதவீதமாக உள்ளது.
கடந்த 24 மணி நேரத்தில் 9,40,905 கொவிட் பரிசோதனைகள் செய்யப்பட்டன. இதுவரை சுமார் 77.19 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.84 சதவீதமாக உள்ளது. தினசரித் தொற்று விகிதம் 0.63 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803103
ஆயுஷ்
மணிப்பூரின் மோரேவில் 50 படுக்கை உர்ங்கிணைந்த ஆயுஷ் மருத்துவமனையை ஆயுஷ் அமைச்சர் திரு சர்பானந்த சோனோவால் தொடங்கி வைத்தார்
மத்திய ஆயுஷ் மற்றும் துறைமுகங்கள், கப்பல் மற்றும் நீர்வழித்துறை அமைச்சர் திரு சர்பானந்த சோனோவால் இன்று மணிப்பூர் மாநிலம் மோரேவில் 50 படுக்கை கொண்ட ஒருங்கிணைந்த ஆயுஷ் மருத்துவமனையை காணொலி மூலம் தொடங்கி வைத்து, மணிப்பூரில் ஆயுஷ் தொழில் மேம்பாட்டுக்கான முக்கிய முன்முயற்சிகளை அறிவித்தார். செய்தியாளர்களிடம் பேசிய அவர், மாநிலத்தின் ஒவ்வொரு மாவட்டத்திலும், 100 பள்ளி மூலிகை தோட்டங்கள், 10 படுக்கை கொண்ட ஏழு மருத்துவமனைகள், 15 ஆயுஷ் மருந்தகங்கள் மற்றும் 50 நலவாழ்வு மையங்களை ஏற்படுத்த அமைச்சகம் முடிவு செய்துள்ளதாக தெரிவித்தார். மணிப்பூர் மாநில முதலமைச்சர் திரு என் பைரன் சிங், மத்திய இணையமைச்சர் ரஞ்சன் சிங் உள்ளிட்டோர் கலந்து கொண்டனர்.
முன்னதாக நிகழ்ச்சியில் பேசிய அவர், இந்தியாவில் உள்ள 6000 மூலிகை தாவங்களில், மணிப்பூரில் மட்டும் 1000 வகையான மூலிகைகள் உள்ளதாக கூறினார். மூலிகைகளை வளர்ப்பதன் மூலம், மக்களுக்கு வேலைவாய்ப்பு கிடைப்பதுடன், மாநிலத்தின் பொருளாதாரம் முன்னேற்றம் அடையும் என்று அவர் தெரிவித்தார்.
மணிப்பூர் மாநில பெண்கள் தனித்துவமான அடையாளம் கொண்டவர்கள் என்றும், மூலிகை தாவரங்களை வளர்க்க அவர்கள் முன்வரவேண்டும் என்றும் அமைச்சர் கேட்டுக்கொண்டார். அந்த மூலிகைகளுக்கு சந்தைகளை அரசு நிச்சயம் உருவாக்கி தரும் என்று அவர் உறுதியளித்தார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1778265
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.00 கோடி தடுப்பூசி டோஸ்கள் செலுத்தியுள்ளது..
இந்தியாவில் கொவிட் சிகிச்சை பெறுபவர்களின் எண்ணிக்கை 20,303 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,168 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,54,416 என அதிகரித்துள்ளது.
கடந்த 24 மணி நேரத்தில் 3,805 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.78 சதவீதம் ஆகும்
வாராந்திர பாதிப்பு விகிதம் 0.79 சதவீதம் ஆகும்
இதுவரை மொத்தம் 84.03 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,87,544 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823390